Jamie Carragher

James Lee Duncan Carragher (Bootle, Merseyside, 1978ko urtarrilaren 28a), ezagunagoa Jamie Carragher izenaz, ingeles futbolari ohia eta futbol-analista da. Bere futbol-ibilbide profesionalean Ingalaterrako Premier Leagueko Liverpool FC taldean jokatu zuen atzelari postuan 17 urtez, 1996 eta 2013 bitartean. Futbol talde bakarreko jokalaria izandakoa, Liverpool taldearen kapitainordea izan zen 10 urtez eta taldeko historian partida gehien jokatu dituen bigarren jokalaria da 737 partidarekin. Gainera, nazioarteko partidak jokatu zituen Ingalaterrako futbol selekzio nazionalarekin.

Futbol profesionalean aritu zen 17 denboraldietan UEFAko Txapeldunen Liga bat (2005), UEFA kopa bat (2001), bi UEFAren Europako Superkopa (2001 eta 2005), hiru Ingalaterrako Futbol Ligako Kopa (2001, 2003 eta 2012), bi Ingalaterrako Futbol Kopa (2001 eta 2006) eta bi Community Shield (2001 eta 2006) irabazi zituen. Selekzio nazionalarekin UEFA Euro 2004 eta 2006ko eta 2010eko Munduko Futbol Txapelketak jokatu zituen 

2025ean Athletic Clubak One Club Man saria eman zion bere ibilbide profesionalean talde bakarrean jokatu izana saritzeko.

 Erreferentziak 

 Kanpo estekak 

Kategoria:Ingalaterrako futbolariak
Kategoria:Liverpool FCren futbolariak
Kategoria:UEFAko Txapeldunen Liga irabazi duten jokalariak
Kategoria:2010eko Munduko Futbol Txapelketako jokalariak
Kategoria:2006ko Munduko Futbol Txapelketako jokalariak
Kategoria:UEFA Euro 2004ko jokalariak
Kategoria:Merseyside konderriko jendea